אשליות חיוביות

אשליות חיוביות (באנגלית: Positive Illusions) הן תפיסות ואמונות חיוביות ולא מציאותיות שיש לאנשים כלפי עצמם או כלפי האנשים הקרובים אליהם. אשליות חיוביות הן סוג של הונאה עצמית או האדרה עצמית, ומקורן בצורך של הפרט לשמור על הערכה עצמית חיובית ככל האפשר, או להימנע מאי-נוחות זמנית. ישנן שלוש אשליות כלליות: אפקט מעל הממוצע, הטיית תגובה אופטימית, ואשליית השליטה. המונח "אשליות חיוביות" נטבע לראשונה על ידי טיילור ובראון בשנת 1988.

כמו תפיסות אנושיות רבות, התפיסה העצמית נתונה לאשליות. אשליות חיוביות נתפסות בדרך כלל כאחת ההשפעות של האדרה עצמית, וכפונקציה של חיזוק ההערכה העצמית. ייתכן שהדבר נובע מהרצון של הפרט לראות את עצמו בצורה חיוביות יותר בהשוואה לקבוצת השווים שלו. מחקרים מצאו כי לסביבה המוקדמת יש תפקיד חשוב בהתפתחותן של אשליות חיוביות, וכי אנשים שגדלו בסביבות מטפחות נתונים יותר לאשליות מאשר אלו שגדלו בסביבות קשות. ממצאים אלה שוכפלו על פני הקשרים רבים ונמצא כי האשליות עמידות מאוד בפני טיפול. למרבה האירוניה, כאשר אנשים מתוודעים לקיומן של אשליות אלה, הם בדרך כלל נוטים להחשיב את עצמם כפחות פגיעים אליהן בהשוואה לאחרים.

 במחקר 
בספרות המקצועית קיימת מחלוקת בין גישות הרואות אשליות חיוביות כתופעה שכיחה ונורמלית ומדגישות את החלק החיובי וההסתגלותי שבה, לבין גישות המדגישות כי באשליות חיוביות קיים אספקט שלילי של עיוות מציאות, הנתפס כפוגע בהסתגלות.

מחקרים מאוחרים מצביעים על כך שאשליות חיוביות עשויות למלא תפקיד חשוב בהתמודדות עם מצבי דחק, חוסר ודאות ואירועים טראומטיים. תפיסות מופרזות של שליטה עצמית או אופטימיות עשויות לא רק להפחית חרדה בטווח הקצר, אלא גם לתרום לחוסן נפשי בטווח הארוך. נמצא כי אנשים המחזיקים באשליות חיוביות נוטים להציג הסתגלות טובה יותר לשינויים, מערכות יחסים יציבות יותר, והערכה עצמית גבוהה יותר — בתנאי שהאשליות אינן קיצוניות או מנותקות מהמציאות.6. Sedikides, C. & Alicke, M. D. (2015). The Costs and Benefits of Positive Illusions. Current Directions in Psychological Science, 24(5), 416–421. https://www.ncbi.nlm.nih.gov/pmc/articles/PMC4485033/

 בזוגיות 
בתחום פסיכולוגיה חברתית וזוגיות נמצא כי אשליות חיוביות תורמות לשביעות רצון זוגית ולתחושת תמיכה רגשית הדדית. כאשר אדם תופס את בן או בת הזוג באור חיובי יותר מהמציאות, הדבר עשוי להגביר אמון ותחושת ביטחון בקשר. מחקרים מצאו כי זוגות שנוטים להחזיק באשליות חיוביות הדדיות חווים רמות גבוהות יותר של חוסן זוגי ויכולת התמודדות עם קונפליקטים.7. He, F., & Tong, Y. (2018). Improving Relationships by Elevating Positive Illusion and Positive Emotion in Romantic Partners. Frontiers in Human Neuroscience, 12, 526. https://www.frontiersin.org/articles/10.3389/fnhum.2018.00526/full

 ראו גם 
 תאוריית ההשוואה החברתית
 אפקט ביטחון יתר
 ריאליזם נאיבי (פסיכולוגיה)
 תאוריית התפיסה העצמית
 האדרה עצמית
 גרנדיוזיות

 הערות שוליים 

קטגוריה:אשליות